b'\n_START_ARTICLE_\nVariscit\n_START_SECTION_\nGeologija\n_START_PARAGRAPH_\nVariscit je sekundarni mineral, ki je nastal z reakcijo v vodi raztopljenih fosfatov z aluminijem v kamninah v okoljih blizu Zemljine povr\xc5\xa1ine. Pojavlja se v obliki finozrnatih mas in nodulov, skorje in kot polnilo votlin. Pogosto vsebuje bele \xc5\xbeile kalcijevega aluminijevega fosfatnega  minerala krandalita._NEWLINE_Prvi\xc4\x8d je bil opisan leta 1837 in poimenovan po Varisciji, zgodovinskem imenu nem\xc5\xa1ke pokrajine Vogtland. Nekaj \xc4\x8dasa se je imenoval utahlikt. V zadnjih letih je zaradi raznolikih barv postal priljubljen poldrag kamen za izdelavo nakita._NEWLINE_Variscit iz Nevade vsebuje zna\xc4\x8dilno \xc4\x8drno pajkovi mre\xc5\xbei podobno tvorbo, zato se pogosto zamenjuje z zelenim turkizom. Ve\xc4\x8dina variscita iz Nevade je iz rudnikov v Lander County. Druga pomembna nahajali\xc5\xa1\xc4\x8da variscita so dr\xc5\xbeavi Utah, ZDA, Nem\xc4\x8diji, Avstraliji, Poljski, \xc5\xa0paniji in Braziliji.\n_START_SECTION_\nDraguljarstvo\n_START_PARAGRAPH_\nVariscit se uporablja kot poldrag kamen, ve\xc4\x8dinoma v srebrarstvu namesto turkiza. Je bolj redek kot turkiz, vendar manj znan in dostopen in zato cenej\xc5\xa1i od turkiza.'